ლებარდე (მთა)
ლებარდე — მთა საქართველოში, სამეგრელო-ზემო სვანეთის მხარის მარტვილისა და რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტების ადმინისტრაციულ საზღვარზე. მდებარეობს ეგრისის ქედის აღმოსავლეთ ნაწილში, მდინარეების ურაშულის (ხელედულის მარჯვენა შენაკადი) და ტეხურის სათავეებში, კურორტ ლებარდეს ჩრდილოეთით. სიმაღლე ზღვის დონიდან 2733 მ. აგებულია ქვედაიურული თიხაფიქლებით. კალთები დაფარულია ალპური მდელოებით.